Nu kan togrejsende bruge det blå rejsekort til at fortsætte til Malmø C. Her er der to rejsekortstandere, så alle med rejsekort personlig, flex og anonym kan tjekke ud og ind.

”Det har længe været et ønske at tilbyde rejser til Malmø C på rejsekort. Dermed kan kunderne slippe for at købe en særskilt Øresundsbillet. Taget i betragtning, at der er mere end to millioner kunder med rejsekort, så bliver det lettere for mange,” siger Jan Sigurdur Christensen, direktør i DSB Kommerciel.

Med ID-kontrol forventer DSB ikke, at det giver en markant vækst i rejselysten.

Prisen for en voksen standardbillet mellem f.eks. København H og Malmø er 89 kr., det er samme pris som en Øresundsbillet.